Diari Oficial de la Generalitat Valenciana


Sumari del DOGV 9891, del 12-07-2024 (2024/6818)

EXTRACTE de la Resolució del vicerectorat d'Innovació i Transferència de la Universitat de València per la qual convoca i aprova les bases reguladores d'ajuda «Ford Fund Alan Mulally 2024» per a estudiantat matriculat en el curs 2023-2024 en un grau en enginyeria electrònica industrial, enginyeria electrònica de telecomunicació, enginyeria informàtica, enginyeria multimèdia, enginyeria química o enginyeria telemàtica de la UV, segons l'acord amb Ford Philanthropy, Gobal Giving.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6818

CVE
:   GIFF-G-5541-5953

Data del document
:   04-07-2024

Organisme emissor
:   Universitat de València

Tipus de document
:   Extracte

Descriptors 

:   * ajuda pública
    * assignació per estudis
    * universitat

BDNS(Identif.):773525

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions [https://www.infosubvenciones.es/bdnstrans/GE/es/convocatoria/773525](https://www.infosubvenciones.es/bdnstrans/GE/es/convocatoria/773525))

*Primer. Persones Beneficiaris*

Estudiantat matriculat en el curs 2023-2024 en tercer curs d’un grau oficial en Enginyeria Electrònica Industrial, Enginyeria Electrònica de Telecomunicació, Enginyeria Informàtica, Enginyeria Multimèdia, Enginyeria Química o Enginyeria Telemàtica de la Universitat de València.

*Segon. Objecte*

La concessió en règim de concurrència competitiva d’una ajuda destinada a l’estudiantat de la Universitat de València matriculat en el curs acadèmic 2023-2024 en el tercer curs d’un dels graus oficials següents: Grau en Enginyeria Electrònica Industrial, Grau en Enginyeria Electrònica de Telecomunicació, Grau en Enginyeria Informàtica, Grau en Enginyeria Multimèdia, Grau en Enginyeria Química o Grau en Enginyeria Telemàtica.

*Tercer. Bases reguladores*

La convocatòria està publicada en la URL: <https://links.uv.es/ford/alanmulallyrev/2024>

*Quarta. Quantia*

L’import de l’ajuda és de 9.130,77 € i serà destinada a les despeses generades pels conceptes següents:

A) Despeses d’educació

a) Taxes de matrícula.

b) Llibres, subministres, equipament per al curs objecte d’estudi.

c) Taxes no acadèmiques exigides per matrícula o assistència a determinades activitats a la Universitat de València.

B) Despeses d’allotjament i manutenció (fins un màxim del 40% del total de l’ajuda):

a) Lloguer o despeses relacionades amb l’habitatge.

b) Factures (s’exclou factures de telecomunicació com telèfon, mòbils, internet i televisió).

c) Menjar.

d) Despeses mèdiques.

e) Transport públic per atendre les classes.

C) Compres de bens materials

a) Ordinadors fins a 1.400 € en portàtils o ordinadors de taula.

b) Altres bens necessaris per satisfer despeses relacionades amb el grau o altres oportunitats professionals d’innovació en l’àrea d’estudi.

c) Més enllà de les compres abans esmentades, és necessari demanar autorització per a la compra d’altres bens materials que superen els 140 €.

*Cinquè. Termini de presentació de sol·licituds*

El termini de presentació de la sol·licitud serà de cinc dies des de l'endemà de la publicació de la convocatòria al *Diari Oficial de la Generalitat Valenciana*  (DOGV).

  

València, 4 de juliol de 2024

(p. d. de la rectora, DOGV 30.05.2022)

Rosa María Donat Beneito

La vicerectora d'Innovació i Transferència